རྗེ་བཙུན་ཙོང་ཁ་བ་ཆེན་པོ་དགོངས་པ་མྱ་ངན་ལས་འདས་པའི་རྗེས་སུ་ཡང་།དག་པའི་སྣང་བར་རྗེ་ཡི་ཞལ་ལན་ལྔར་གཟིགས་ཏེ་ཆོས་གསུངས་པ་ལ་རྗེ་གཟིགས་པ་ལྔ་ལྡན་དུ་གྲགས།དགུང་ལོ་ཞེ་བདུན་པ༡༤༣༡ལོར་རྒྱལ་ཚབ་རིན་པོ་ཆེ་དར་མ་རིན་ཆེན་ཟུར་བཞུགས་མཛད་དེ་བཀའ་ཕབ་པ་ལྟར་དགའ་ལྡན་གྱི་གསེར་ཁྲིར་བཞུགས།ཁོང་གི་དགའ་ལྡན་ཁྲི་རབས་གསུམ་པ་ཡིན།ཁྲི་ལོ་བརྒྱད་ལ་བསྐྱངས་ཏེ་དགུང་ལོ་ང་བཞི་བ༡༤༣༨ལོར་ལོར་སྐུ་མྱ་ངན་ལས་འདས།སྐུ་གདུང་ཞུགས་འབུལ་ཞུས་ཤིང་གདུང་རྟེན་རྗེ་ཙོང་ཁ་བ་ཆེན་པོའི་སྐུ་གདུང་གི་གཡོན་དུ་བཞུགས།